Marita en Anna-Mart gesels films en kos | SARIE
deur Liani Jansen van Rensburg and Herman Lensing
"Sy's net perfek vir Clara. Ek kon aan niemand anderste dink nie," vertel Marita aan SARIE.com.
"Maar as ek op stel was, het ek tjoepstil in die hoek gesit en vir myself gesê: 'Marita dis nie meer jou boek nie, dis nou Etienne se movie.' Die kern is daar, maar die produk is anders."
Sy't al verskeie weergawes van Dis koue kos, skat gesien. Maar Donderdagaand by kykNET se Silwerskermfees sal sy die finale weergawe sien.
Sy wil graag twee van haar boeke vir die silwerdoek verwerk. "In my agterkop dink ek aan die boek Vergenoeg."
"Ek mag nog niks sê nie. Ons moet dit nog pitch. Maar ek het 'n oorspronklike idee vir die televisie. Mens kan nie die hele reeks skryf nie, maar die karakters en die eerste hoofstuk is geskryf," vertel 'n geheimsinnige Marita.
Marita het in 'n stadium gesê sy hoop mense gaan rasend honger wees as hulle uit die fliek stap! Ek het 'n vermoede jy sal wil kook, want die film raak sterk aan die konsep van jou pad na iemand se hart oopkook.
Hoekom het niemand my vertel jy moet die pitjies in die rooi brandrissies uithaal as jy nie wil hê jou gaste moet aan 'n hartaanval beswyk nie?